आर्मी समूहबाटै बाहिरियो
शिवम् न्यु डायमन्ड विभागीय टोली त्रिभुवन आर्मी क्लबलाई ३–२ पराजित गर्दै केएनपी राष्ट्रिय महिला भलिबल प्रतियोगिताको सेमिफाइनलमा प्रवेश गरेको छ । पश्चिमाञ्चल भलिबल संघले पनि जावलाखेल भलिबल प्रशिक्षण केन्द्रलाई सोझो सेटमा पराजित गर्दै सेमिफाइनलमा स्थान बनायो ।
काठमाडौँ — शिवम् न्यु डायमन्ड विभागीय टोली त्रिभुवन आर्मी क्लबलाई ३–२ पराजित गर्दै केएनपी राष्ट्रिय महिला भलिबल प्रतियोगिताको सेमिफाइनलमा प्रवेश गरेको छ । पश्चिमाञ्चल भलिबल संघले पनि जावलाखेल भलिबल प्रशिक्षण केन्द्रलाई सोझो सेटमा पराजित गर्दै सेमिफाइनलमा स्थान बनायो ।त्रिपुरेश्वरस्थित दशरथ रंगशालाको कभर्डहलमा आइतबार निकै प्रतिस्पर्धात्मक समूह ‘बी’ को अन्तिम खेलमा न्यु डायमन्डले आर्मीलाई २५–१९, १९–२५, २५–२८, २२–२५, १५–१० ले हरायो । यस जितसँगै न्यु डायमन्ड समूहको उपविजेता बन्दै सेमिफाइनलमा पुग्यो । यसअघि समूह ‘बी’ बाट नेपाल पुलिस क्लब अपराजित रहँदै अन्तिम चारमा पुगेको थियो ।दिनको दोस्रो खेलमा पश्चिमाञ्चलले जावलाखेललाई २५–१३, २५–२०, २५–२० ले पन्छायो । यसअघि दुवै टोली एपीएफसँग पराजित भएका थिए । समूह ‘ए’ बाट एपीएफ समूह विजेता र पश्चिमाञ्चल उपविजेता बन्दै सेमिफाइनल पुगे । प्रतियोगिताका दुवै सेमिफाइनल खेल सोमबार हुँदैछन् । फाइनल प्रवेशका निम्ति एपीएफले न्यु डायमन्ड र पुलिसले पश्चिमाञ्चलको सामना गर्नेछन् ।